চক্রের আরেক সদস্য তৌহিদুর রহমান নিজেকে দুদকের উপপরিচালক (ডিডি) পরিচয় দিয়ে থাকে। তবে এই নামে দুদকে কোনো উপপরিচালক নেই। হাজী জহিরুল হুদা নিজেকে ডিডি পরিচয় দিয়ে অনৈতিকভাবে বিভিন্ন জনের কাছে টাকা চেয়ে আসছেন। এ নামেও দুদকে কোনো কর্মকর্তা নেই। এডি পরিচয়ে শফিকুর রহমান চাঁদাবাজির তৎপরতা চালাচ্ছেন। সুশান্ত কুমার দাস এডি পরিচয় দিয়ে চাঁদাবাজির পাঁয়তারা করছেন। সরকারের উচ্চ পর্যায়ের এক কর্মকর্তাকে দুর্নীতির অভিযোগ থেকে অব্যাহতি দেওয়ার কথা বলে তিনি চাঁদা চেয়েছিলেন। পরে ওই কর্মকর্তা দুদকের সঙ্গে যোগাযোগ করলে সুশান্তের আসল চেহারা বেরিয়ে আসে।